section_heading: Uzlazna putanja i vrhunac
paragraph_text: Tijekom te turneje koja je završila 1992., dijelom nastaje njihov četvrti album, Tourism. Izdan je 1992., a mješavina je novih pjesama, snimaka uživo sa zadnje turneje, kao i pjesama snimljenih u hotelskim sobama ("Here Comes the Weekend", "So Far Away"). Album je imao solidan uspjeh, iako ne kao prethodni albumi. Početkom 1993. bili su prvi sastav van engleskog govornog područja koji je nastupio u emisiji postaje MTV, MTV Unplugged.